Því er ekki að undra að Nígeríubúar séu einnig jákvæðir , en þar er landslið þeirra , sem kallaðir eru Ofurernirnir , hrósað mjög fyrir frammistöðu sína fyrr í dag , meðal annars af forseta landsins . Ljóst er að næstu leikir Íslands og Argentínu munu skipta sköpum fyrir úrslit riðilsins á heimsmeistaramótinu . Til þess að Argentínumenn eigi möguleika á að komast í útsláttarkeppni mótsins þurfa þeir að sigra Nígeríu og bæta markatölu sína um 2 umfram Ísland . Samkvæmt fótboltasérfræðingum ESPN er ekki líklegt að það gerist , lítill andi virðist vera í liðinu sem og hjá stuðningsmönnum þeirra . Íslenska landsliðið hefur einnig á brattann að sækja , en þeir þyrftu að vinna gegn Króatíumönnum og gætu þá unnið á markatölu gegn Argentínu . ESPN segir Ísland hafa yfirhöndina sem stendur , en margt gæti gerst á næstu dögum . Kjarninn er vettvangur umræðu og á nýliðnu ári voru 539 skoðanagreinar birtar , stærstur hluti þeirra aðsendar greinar . Okkar tryggð er aðeins við lesendur . Við erum skuldbundin ykkur og værum þakklát ef þið vilduð vera með í að gera Kjarnann enn sterkari .